Ee, jaaka Cantor a ile a bolela, ntwa ya lefatshe ya ntlha e ile ya nna le ditlamorago tse di ileng tsa senya thata tsela e batho ba ikutlwang ka yone ka boitsholo. O ne a tlhalosa jaana: “Kokomana e e setseng e godile e ne e bonwa diphoso mo go sengwe le sengwe—tsela e e lebang dipolotiki, moaparo, le tlhakanelodikobo ka yone.” Dikereke tse di ileng tsa senya dithuto tsa Bokeresete ka go amogela thuto ya gore ditshedi di iphetogetse ka botsone go nna tse dingwe le go tlhotlheletsa dintwa tse di lowang, di ile tsa dira gore boitsholo bo senyege le go feta. Mojenerale Mogolo wa sesole sa Boritane e bong Frank Crozier o ne a kwala jaana: “Dikereke tsa Bokeresete ke tsone batlhotlheletsi ba bagolo ba tshololo ya madi ba re nang le bone e bile re ba dirisa ka tsela e re ratang ka yone.” Empa leano la poloko lona lene le lekotswe ka botlalo. Modimo ha A siye letho.